# Blender (ohjelma)

### Wikipedia

  Ks. myös tehosekoitin ja baarimestarin välineet.

Blender on 3D-grafiikan mallinnusohjelma. Sitä levitetään GNU GPL -lisenssin alla. Se on yksi suosituimmista täysin ilmaisista ja vapaista 3D-mallinnusohjelmista.

## [muokkaa] Historia

Alun pitäen ohjelma kehitettiin Hollannissa NEO-GEO-nimisen mainostoimiston sisäiseen käyttöön IRIX-käyttöjärjestelmälle, ja myöhemmin siitä julkaistiin versio Linuxille ja FreeBSD:lle. Toimiston lopetettua toimintansa sitä kehittämään muodostettiin yritys nimeltä Not a Number, joka kehitti ohjelmaa eteenpäin ja teki siitä myös versiot Windowsille ja Mac OS X:lle. Kaiken tämän ajan Blenderiä levitettiin freewarena ilman lähdekoodia. NaN meni kuitenkin konkurssiin vuonna 2002. Ton Roosendaal, Blenderin pääkehittäjä, järjesti kampanjan joka keräsi nopeasti lahjoittajilta €100.000 ohjelman lähdekoodin ostamiseksi, ja ohjelma lisenssoitiin uudelleen GPL-lisenssin alle. Nykyisin Blenderiä kehittää Blender Foundation-niminen yhdistys.

## [muokkaa] Toiminta ja ominaisuudet

Blenderillä on maine vaikeakäyttöisenä ohjelmana, mutta sen käyttöliittymää on loogistettu ja helpotettu huomattavasti ajan myötä. Aiemmin suurin osa toiminnoista vaati näppäinoikoteiden opettelun, mutta nykyisin suurin osa toiminnoista on myös valikoissa.

Blenderiä käytetään pääasiassa eri toimintatiloissa. Pääasialliset toimintatilat ovat esinetila (object mode) ja muokkaustila (edit mode), joiden välillä vaihdetaan Tab-näppäimellä. Esinetilassa muokataan mm. esineen sijaintia ja asentoa, muokkaustilassa voidaan taas muokata esineen muotoa (esimerkiksi polygonimallien tapauksessa eri nurkkapisteiden sijainteja).

Toinen Blenderin tärkeä ominaisuus on työtilan jako. Työtila jaetaan osiin; esimerkiksi alussa nähdään 3D-näkymä ja muokkaustyökalulaatikko, mutta nämä ovat vain näkymiä muiden joukossa; ne voidaan yhdistää, jakaa uudelleen, ja niiden tyyppiä voi vaihtaa. Kaikkia näkymiä muokataan samoilla komennoilla, mistä johtuu esimerkiksi erikoinen ominaisuus, että työkalulaatikkoa voi zoomata ja panoroida.

Blender tukee erilaisia tyypillisiä 3D-esineitä, kuten polygonimalleja, kaaria, NURBS-pintoja, ja tekstejä.

Blenderissä on myös 3D-mallien animointia varten erittäin laajamittaiset työkalut. Lisäksi siinä on sisäänrakennettuna tuki Python-ohjelmointikielellä tehdyille skripteille, ja sisäänrakennettu pelimoottori, jossa on myös tuki kattavalle fysiikkamallinnukselle.

Blenderissä on oma sisäänrakennettu 3D-renderöijänsä, ja suoraan käyttöliittymään on myös integroitu tuki YafRay-renderöintiohjelmalle. Tämän lisäksi ohjelma tukee myös 3D-mallien vientiä muihin ohjelmiin ja renderöijiin ja mallien tuontia monista muista ohjelmista.

## [muokkaa] Aiheesta muualla

Wikikirjastossa on aihe:
Blender 3D

- Blenderin kotisivu

| Tämä ohjelmistoa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/l/e/Blender_%28ohjelma%29.html

Luokat: Ohjelmistotyngät | Vapaa ohjelmisto

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Alemannisch
- Català
- Česky
- Deutsch
- English
- Español
- Français
- Italiano
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Slovenčina
- Svenska
- ไทย
- Türkçe
- 中文